cyanic-selkie/wikianc huggingface dataset:
Hattujärvi (Kuhmoinen)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Järven vedenpinnan korkeus on 142,5 metriä mpy. Siihen on johdettu neljä suo-ojaa, joista pohjoisin on samalla järven laskuoja. Oja laskee 600 metrin päässä Hirvilammiin ja ojalle tulee pudotusta 8,5 metriä.
Guanlong
Guanlong on myöhäisjurakaudella 160 miljoonaa vuotta sitten Aasiassa elänyt dinosaurus, joka kuului teropodeihin.
Guanlong löydettiin Kiinasta vuonna 1996. Sen nimi on kiinaa ja tarkoittaa "kruunupäistä lohikäärmettä". Se on saanut nimensä sen kallossa sijaitsevasta ontosta heltasta. Heltta kulki kuonosta pään takaosaan, ja oli luultavasti koriste kumppanin houkutteluun.
Guanlong oli tyrannosauri, mutta toisin kuin myöhemmillä sukulaisillaan, Guanlongilla oli kolme sormea molemmissa käsissä. Sen sukulaisilla on havaittu höyheniä, ja silläkin oli luultavasti höyhenpeite.
Paraíba
Paraíba on osavaltio Brasilian koillisosassa. Osavaltio rajoittuu pohjoisessa Rio Grande do Norten osavaltioon, idässä Atlantin valtamereen, etelässä Pernambucon osavaltioon ja lännessä Cearán osavaltioon. Sen pääkaupunki on João Pessoa. Muita suuria kaupunkeja ovat Campina Grande, Santa Rita, Patos, Sousa, Cajazeiras ja Cabedelo. Osavaltiossa on arviolta 3 999 415 asukasta (vuonna 2016) ja sen pinta-ala on 56 469 neliökilometriä.
Aluejako
left|thumb|200px|Kartta Paraíban aluejaosta
Maria Wine
Maria Wine (1912 Kööpenhamina, Tanska – 2003 ) oli tanskalaissyntyinen ruotsalainen kirjailija. Hän kirjoitti ruotsiksi. Hänen puolisonsa oli vuodesta 1936 kriitikko Artur Lundkvist.
Wine on tunnettu erityisesti lyyrikkona, ja hän käsittelee runoissaan surua, rakkautta ja arkea unenomaisessa todellisuudessa. Runot, jotka etenkin alkuaikoina heijastavat henkilökohtaisia tuntoja, ovat vapaamittaisia ja musikaalisia. Esikoiskokoelma Vinden ur mörkret ilmestyi 1943. Hän kirjoitti myös pienimuotoista proosaa.
Suomennettuja runoja
Julkaisussa: Taite: runouslehti, 2000, nro 2, suom. Jukka Airio
Muita:
Duke Snider
thumb|Duke Snider Edwin Donald ”Duke” Snider (19. syyskuuta 1926 – 27. helmikuuta 2011) oli yhdysvaltalainen baseballpelaaja. Hän pelasi ensimmäisen ottelunsa Major League -tasolla 17. huhtikuuta 1947 ja viimeisensä 3. lokakuuta 1964.
Sniderin joukkueena oli vuoteen 1962 Los Angeles Dodgers. Hän siirtyi New York Metsiin (1963) sekä San Francisco Giantsiin (1964) ennen vetäytymistään 38-vuotiaana.
Snider kuului All-Star-joukkueeseen useina vuosina, ja hänet valittiin Baseball Hall of Fameen vuonna 1980.
Yrjö Luukkonen
Yrjö Luukkonen (28. tammikuuta 1920 Venjoki, Inkerinmaa – 25. marraskuuta 2006 Helsinki) oli suomalainen talouspäällikkö ja muusikko, joka tunnetaan Humppa-Veikot ja Dallapé-orkestereiden jäsenenä.
Luukkonen valmistui merkonomiksi, ja hän kävi myös Dallapé-musiikkiopiston, jossa hänen soittimensa olivat hanuri ja trumpetti. Hän liittyi Dallapéhen 1982 ja säesti Sulasolin yhteislaulutilaisuuksia lähes 300 kertaa.
Musiikin ulkopuolella hän työskenteli Siemens Sähkö Oy:ssä ja Yleisradion TV1:ssä. Hän oli mukana Inkerin Liitossa ja karjalaisten toiminnoissa.
Rose Byrne
Mary Rose Byrne (s. 24. heinäkuuta 1979 Sydney) on australialainen näyttelijä. Hänen tunnettuja elo­kuviaan ovat Marie Antoinette, Troija ja X-Men: First Class. Hän näytteli toista pääosaa draama­sarjassa Damages (2007–2012).
Ura
Byrne esitti Dorméta elo­kuvassa Tähtien sota: Episodi II – Kloonien hyökkäys. Tätä seurasivat roolit elo­kuvissa Linnan neidot (2003) ja Wicker Park (2004). Wolfgang Petersenin ohjaamassa Troijassa (2004) Byrne näytteli Briseisin roolin. Vuonna 2005 hän oli mukana BBC:n televisio­sarjassa Casanova ja seuraavana vuonna elo­kuvissa The Tenants ja Marie Antoinette. Vuonna 2007 ilmestyi 28 viikkoa myöhemmin, jossa hän näytteli yhtä pää­osista. Sen jälkeen hän on näytellyt X-Men -saagan elo­kuvissa X-Men: First Class (2011) ja X-Men: Apocalypse (2016).
Lamon Brewster
Lamon Tajuan Brewster (s. 5. kesäkuuta 1973 Indianapolis, Indiana) on uransa lopettanut yhdysvaltalainen raskaansarjan nyrkkeilijä. Amatöörinä hän saavutti hopeaa 1995 Pan-Amerikan kisoissa Mar de Platassa ja ammattilaisena hän voitti WBO:n raskaansarjan maailmanmestaruuden.
Amatööriura
Vuonna 1995 Brewster saavutti Yhdysvaltain amatöörien raskaansarjan mestaruuden. Samana vuonna Pan-Amerikan kisoissa Mar de Platassa, Argentiinassa, hän saavutti hopeaa. Hän voitti puertoricolaisen Moises Rolonin pisteillä, mutta hävisi loppuottelussa kuubalaiselle Félix Savónille keskeytyksellä toisessa erässä.
Ammattilaisura
Brewster siirtyi ammattilaiseksi vuonna 1996 ja oli voittamaton ensimmäiset kolme vuotta, kunnes vuonna 2000 hävisi Cliffort Etiennelle ja Charles Shuffordille vuonna 2000.
10. huhtikuuta 2004 Brewster shokeerasi maailmaa voittamalla Las Vegasissa Volodymyr Klytškon nelieräisessä kamppailussa, missä hän saavutti nimiinsä väliaikaisen WBO-liiton mestaruuden. Klitschko oli dominoinut ottelua aluksi, mutta Brewster selviytyi, ja voitti ottelun. Klitschko sanoi, että hänet oli huumattu ottelun aikana, mutta tästä ei saatu koskaan näyttöä. Seuraavassa ottelussaan hän puolusti titteliään australialaista Kali Meehania vastaan tuomarien hajaäänituomiolla. Seuraavassa ottelussaan toukokuussa 2005 Brewster kohtasi Andrew Golotan. Hän löi Golotan ensimmäisen minuutin aikana kolmasti kanveesiin ja voitti ottelun teknisellä tyrmäyksellä. Brewster puolusti vyötä myös Luan Krasniqia vastaan voittaen yhdeksännessä erässä keskeytyksellä. Kamppailun kahdeksannessa erässä Krasniqi kaatui kanveesiin. Kamppailu Brewsterin ja Krasniqin välillä käytiin Max Schmelingin syntymäpäivänä.
Brewster menetti WBO-mestaruuden 1. huhtikuuta 2006 hävittyään Sjarhei Ljah’ovitšille vauhdikkaassa ottelussa. Ottelun jälkeen Brewster sanoi, että hän ei voinut nähdä oikealla silmällään mitään ensimmäisen erän jälkeen.
Brewster palasi kehään 7. heinäkuuta 2007 IBO- ja IBF-liittojen mestaruusottelussa Klytškoa vastaan Saksan Kölnissä. Brewsterin valmentaja luovutti ottelun kuudennen erän jälkeen.
Brewster palasi runsaan vuoden kestäneeltä ottelutauolta kehään 30. elokuuta 2008. Vastakkaiseen kulmaan käveli Danny Batchelder jonka Brewster tyrmäsi viidennessä erässä.
Brewster jatkoi uraansa vuoden 2009 maaliskuussa. Kielin Ostseehallessa käydyssä ottelussa hän voitti Michael Sprottin kaikin tuomariäänin kahdeksaneräisen kamppailun päätteeksi.
Brewster otteli 29. elokuuta 2009. Saksassa käydyssä kamppailussa hän hävisi nigerialaiselle Gbenga Oloukuninille kaikin tuomariäänin kahdeksaneräisen kamppailun päätteeksi.
Brewster otteli viimeksi 30. tammikuuta 2010 ja kärsi 8. erässä tappion Robert Heleniukselle keskeytyksellä.
Ottelutyyli
Brewsterillä on kohtalaisen kattava iskuvalikoima. Hän lyö niin koukkua, kuin suoraakin voimakkaasti. Hänen vahvuuksiaan ovat vankka leuka, ja luja iskuvoima, mikä näkyi ottelussa Andrew Golotaa vastan. Heikkoutena hänellä on taas vauhdin hiipuminen kesken ottelun: hän pääsee alussa vauhtiin, mutta "hyytyy", kun ottelu etenee pidemmälle.
Kehän ulkopuolella
Brewsterillä on kaksi lasta vaimonsa kanssa ja yksi lapsi edellisestä avioliitostaan. Hänen serkkunsa on entinen IBF-liiton mestari Chris Byrd.
Päivikki Palosaari
Päivikki Palosaari (s. 31. joulukuuta 1956 Kittilä) on suomalainen yrittäjäneuvos ja hotelli- ja ravintola-alan yrittäjä, jonka yritykset sijaitsevat Kittilän Levillä ja Kemissä.
Lamon Brewster
Kehän ulkopuolella
Brewster on myös uhonnut olevansa maailman kovaiskuisin nyrkkeilijä.
Taiwanilainen keittiö
pienoiskuva|Taiwanilaista kuplateetä Taiwanilainen keittiö on siinä mielessä erittäin monipuolinen, että siihen kuuluu vaikutteita niin kiinalaisesta kuin maan alkuperäiskansojenkin ruokakulttuurista. Lisäksi Japani, joka hallitsi saarta vuosina 1895–1945, on vaikuttanut paikalliseen ruokakulttuuriin.
Lamon Brewster
Kehän ulkopuolella
Brewsterin vasen silmä sokeutui Heleniuksen kanssa käydyn ottelun jälkeen.
Päivikki Palosaari
Elämä ja ura
Päivikki Palosaaren isä oli sekatyömies ja äiti kätilö. Palosaaret asuivat vaatimattomissa oloissa pientilalla. 16-vuotiaana Palosaari lähti opiskelemaan suurtalouskokiksi ja avasi ensimmäisen yrityksensä Porogrillin 24-vuotiaana. Palosaari avasi ensimmäisen ravintolansa Wanhan Hullun Poron vuonna 1988. Hullu Poro Oy sai Suomen yrittäjien palkinnon vuonna 2002. Yritys on suorittanut Laatutonni-ohjelman vuonna 2008. Yritys sai Suomen vahvimmat -sertifikaatin vuonna 2008.
Hullu Poro -yhtiöön kuuluu 15 ravintolaa, hotelli ja muita majoitustiloja sekä vaatekauppa ja kauneushoitola. Yhtiön liikevaihto on noin 12 miljoonaa euroa, josta yli 9 miljoonaa tulee ravintoloista. Yritys työllistää keskimäärin 75 ja sesonkiaikoina parisataa työntekijää.
Taiwanilainen keittiö
Kasvissyönti
Taiwanin isoimman uskonnollisen ryhmän muodostavat buddhalaiset, jotka saattavat harjoittaa kasvissyöntiä uskonnollisista syistä. Kasvisruokaa tarjoilevat ravintolat, kuten monet buddhalaiset temppelitkin, merkitään usein vasemmalle pyörivä (päinvastainen suunta verrattuna natsien käyttämään) hakaristi.
Päivikki Palosaari
Yksityiselämä
Palosaarella on kaksi tytärtä, jotka molemmat työskentelevät Hullussa Porossa. Hän on naimisissa Mika Latvan kanssa. Päivikki Palosaari on Jouni Palosaaren sisko.
Taiwanilainen keittiö
Kasvissyönti
Maan pääkaupunki, Taipei, on valittu useasti yhdeksi maailman vegaaniystävällisimmistä matkakohteista. Vaikka kasvissyönillä on perinteisesti ollut uskonnollinen aspekti, nykyään monet taiwanilaiset viettävät esim. yhtä lihatonta päivää viikossa terveydellisistä tai eettisistä syistä. Kansainvälinen vegaanisten tuotteiden suosiminen näkyy myös Taiwanissa.
Päivikki Palosaari
Kaatopaikka
Päivikki Palosaaren tiluksilta löytyi vuonna 2015 Hullu Poro Oy:n laiton kaatopaikka. Paikalta on sittemmin viety 44 tonnia jätettä jäteasemalle. Palosaari itse on pitänyt kaatopaikka-oikeudenkäyntiä kiusantekona. Jupakasta huolimatta Hullu Poro sai vuonna 2016 ympäristösertifikaatin; sertifikaatin antanut Inspecta ei tiennyt kaatopaikkaongelmasta.
Taiwanilainen keittiö
Raaka-aineita
Johtuen siitä, että Taiwan on saari, monissa ruuissa käytetään kalaa ja muita merenatimia. pienoiskuva|Naudanlihanuudeleita Yleisesti käytössä olevia vihanneksia ovat mm. erilaiset sipulit, valkosipuli, inkivääri, kaalit, pavut, chili, basilika ja korianteri.
Bataatti on suosittu raaka-aine, vaikka sillä onkin maine köyhien ruokana. Tämä johtuu siitä, että bataatti saapui Kiinaan 1500-luvun lopulla Filippiineiltä, josta se tuotiin nimenomaan helpottamaan Fujianin nälänhätää. Fujianista Taiwanin saarelle muuttaneet kiinalaiset toivat bataatin mukanaan Taiwaninsalmen yli.
Tyypillisiä proteininlähteitä ovat possu, nauta ja kana. Lisäksi Taiwanissa syödään etanoita ja sammakoita, joista käytetään joskus nimitystä "riisipeltojen kanat". Kalkkunoita kasvatetaan ruuaksi yleisesti. Alkujaan ne tulivat hollantilaisten mukana 1600-luvulla, mutta niitä alettiin kasvattaa isossa mittakaavassa vasta toisen maailmansodan jälkeen. Aboriginaalit ovat perinteisesti syöneet myös rottia, joita grillataan basilikan kanssa.
Ananas on suosittu hedelmä Taiwanissa ja siitä valmistetut kakut ovat suosittu naposteltava. Ananaksia on viljelty saarella jo 1600-luvulta alkaen ja 1900-luvun alussa säilykeananakset olivat saaren kolmanneksi suurin teollisuudenala. Suurin osa Taiwanissa kasvatetuista menee vientiin Manner-Kiinaan, mutta maaliskuussa 2021 Kiina torppasi yllättäen taiwanilaiset ananakset väitetysti niiden kautta levinneiden tuholaisten takia. Tämä johti siihen, että kotimaisten ananaksien kysyntä lähti valtavaan nousuun.
Ruokalajeja
Nuudeleita syödään sekä kylmänä että lämpimänä. Monesti niiden kanssa syödään naudanlihaa tai mereneläviä kuten ankeriaita, ostereita ja katkarapuja.
Alueellisia erikoisuuksia
Käytännössä kaikilla alueilla, kuten piirikunnilla, on omat nimikkoruokansa.
Juomia
pienoiskuva|Teeviljelmä [[Nantoun piirikunta|Nantoun piirikunnassa]] Teetä juodaan yleisesti. Taiwanilainen tee on hyvin arvostettua ja teen viljely tuotti 227,6 milj. dollaria maan talouteen vuonna 2012. Keskiverto taiwanilainen kuluttaa 1,7 kiloa teetä vuodessa. Erityisesti oolong-tee on arvostettua. Teen kasvatus keskittyy vuoristoisille alueille, jotka tuottavat 70 % maan koko teentuotannosta, jota myydään ulkomaille korkealaatuisena luksustuotteena. Kuplatee on lähtöisin Taiwanista, vaikka sen keksijästä ei ole varmaa tietoa, ja on siellä erityisen suosittua.
Japanilaiset siirtomaaisännät toivat kahvin viljelyn Taiwaniin. Tunnettu paikallinen kahvimerkki, Hebaoshan, on peräisin tältä ajalta. Kahvin kulutus ylitti teen kulutuksen ensimmäistä kertaa vuonna 2020.
Taiwanissa toimii muutamia panimoita, joista suurin on Taiwan Beer. Sen omistaa Taiwanin tupakka- ja likööriyhtö. Toinen suosittu alkoholijuoma on kaoliang, joka on durrasta tehty likööri.
Vade retro, satana
thumb|[[Pyhän Benedictuksen mitali, joka sisältää rukouksen alkukirjaimet]] Vade retro, satana ("Mene takaisin, Saatana", "Väisty tieltäni, Saatana" tai "Peräänny, Saatana") on keskiaikainen katolinen manausformula pahojen henkien karkottamiseksi. Se on löytynyt vuodelta 1415 olevassa baijerilaisen benediktiiniläisluostarin käsikirjoituksesta. Latinankielisessä raamatunkäännöksessä Versio Vulgatassa lause esiintyy Matteuksen evankeliumissa (4:10), missä Jeesus torjuu Saatanan houkuttelut: "Mene pois, Saatana! On kirjoitettu: *Herraa, Jumalaasi, sinun tulee kunnioittaa ja ainoastaan häntä palvella*".
Latinaksi Vulgatassa: "Iterum assumit eum Diabolus in montem excelsum valde et ostendit ei omnia regna mundi et gloriam eorum et dicit illi: 'Haec tibi omnia dabo, si cadens adoraveris me'. Tunc dicit ei Iesus: 'Vade, Satanas! Scriptum est enim: 'Dominum Deum tuum adorabis et illi soli servies'."Markuksen evankeliumissa (8:33) Jeesus puhuttelee samalla tavalla Pietaria, joka houkuttelee häntä luopumaan kärsimystiestään: "Väisty tieltäni, Saatana! Sinun ajatuksesi eivät ole Jumalasta, vaan ihmisestä!"
Käsikirjoituksessa ollut rukous
Rukous kuuluu latinaksi:
Vapaamuotoinen käännös:
Ruy Serra
Ruy Serra (23. maaliskuuta 1900 – 19. syyskuuta 1986) oli brasilialainen roomalaiskatolinen piispa. Hän syntyi Campinasissa, ja hänet vihki papiksi José Marcondes Homem de Melo 9. joulukuuta 1923 São Carlos do Pinhalin hiippakuntaan. Hän sai 13. helmikuuta 1948 nimityksen São Carlos do Pinhalin piispaksi. Hänet konsekroi 1. toukokuuta Paulo de Tarso Campos, jota avustivat José Carlos de Aguirre ja Manoel da Silveira d'Elboux.
Hiippakunta, jota Serra johti kuolemaansa saakka, otti uudeksi nimekseen São Carlosin 25. marraskuuta 1957. Piispa osallistui Vatikaanin toiseen kirkolliskokoukseen.
Englantilaiset ruusut
Englantilaiset ruusut (The English Roses) on lasten kuvakirja, jonka on tehnyt Madonna. Se on hänen ensimmäinen lastenkirjansa. Kirja julkaistiin vuonna 2003 ja sen suomensi Kristiina Rikman.
Juoni
Englantilaiset ruusut kertoo neljästä tytöstä: Charlotte, Amy, Grace ja Nicole. Tytöt kadehtivat kaunista Binahia. Binah on kauneudestaan huolimatta yksinäinen, mutta muut tytöt eivät kateutensa vuoksi halua olla hänen kanssaan. Unessa Charlottelle, Amylle, Gracelle ja Nicolelle ilmestyy haltija, joka näyttää heille millaista Binahin elämä on. Unen lopuksi haltija tarjoaa tytöille mahdollisuutta vaihtaa paikkaa Binahin kanssa. Tytöt kieltäytyvät, ja herättyään lupaavat leikkiä myös Binahin kanssa.
FLR-9
pienoiskuva|FLR-9 antennijärjestelmä [[Misawassa, Japanissa.]]
FLR-9 on noin puolen kilometrin kokoinen myös "elefanttihäkiksi" kutsuttu antennijärjestelmä, jolla voidaan kuunnella HF-taajuisia radiolähetyksiä sekä myös lähetyskulmien avulla suuntia lähettimen sijainti. Yhdysvaltain laivasto aloitti "Iron Horse" (Rautahevonen) -nimisen operaation 1964, jonka tuloksena FLR-9 -antenneja pystytettiin useisiin paikkoihin. Myös ilmavoimilla oli samankaltainen järjestelmä.
FLR-9 -verkostoon kuuluvia Yhdysvaltain ilmavoimien asemia:
Deifontes
Deifontes oli kreikkalaisessa mytologiassa heraklidi Antimakhoksen poika ja siten Herakleen jälkeläinen alenevassa polvessa.
FLR-9
Yhdysvaltain laivaston vastaavanlaisia FLR-9 -asemia
Deifontes
Deifontes nai Hyrnethon, Temenoksen tyttären, mikä nosti hänet tavoittelemaan Argoksen kuninkuutta. Temenos nostikin hänet suosikikseen seuraajakseen, jolloin Temenoksen pojat palkkasivat joukkion murhaamaan isänsä varmistaakseen kruununperimyksensä. Teon seurauksena nämä karkotettiin Argoksesta.
Toisen version mukaan Temenoksen vanhin poika Keisos nousi valtaistuimelle, kun taas Deifontes ja Hyrnetho jatkoivat elämäänsä Epidauroksessa. Temenoksen pojat yrittivät erottaa rakastavaiset toisistaan uskottelemalla sisarelleen hänen miehensä olleen heidän isänsä murhan takana. Kun tämä ei onnistunut, kaksi veljeksistä sieppasi sisarensa, jolloin Deifontes lähti takaa-ajoon. Hän onnistui surmaamaan toisen näistä jousellaan, mutta toista, Falkesta, hän ei uskaltanut ampua pelätessään osuvansa vaimoonsa. Yrittäessään pelastaa puolisonsa ryhtymällä käsirysyyn Falkes surmasi odottavan sisarensa.
Superhessu
Osana alkanutta supersankaribuumia Disneyn sarjakuvia julkaissut Western Publishing Company keksi Superhessun vuonna 1965. Ensiesiintyminen tapahtui tuolloin 1965 julkaistussa tarinassa The Phantom Blot Meets Super Goof (Mustakaapu kohtaa Superhessun), joka julkaistiin suomeksi kirjassa Aku Ankan riemuralli vuonna 1987. Aku Ankka -lehdessä Superhessu esiintyi ensi kertaa numerossa 23/1968 tarinassa Kauniin Helunan ryöstö, joka oli Paul Murryn piirtämä ja Del Connelin käsikirjoittama.
Tupsunyyläheinä
Tupsunyyläheinä (Gastridium ventricosum) on heinäkasvien (Poaceae) heimoon ja nyyläheinien (Gastridium) sukuun kuuluva kasvilaji. Se on yksivuotinen heinälaji, joka itää jo syksyllä.
Kirby Puckett
thumb|Kirby Puckettin muistotilaisuus Minneapolisin Metrodome-stadionilla. Kirby Puckett (14. maaliskuuta 1960 – 6. maaliskuuta 2006) oli yhdysvaltalainen baseballpelaaja. Hän pelasi Major League -tasolla vuosina 1984–1995 ammattilaisuransa ainoana joukkueena Minnesota Twins.
Puckett syntyi Illinoisin pääkaupungissa Chicagossa. Hänet valittiin All-Star-joukkueeseen perättäisinä vuosina 1986–1995. Hän keskeytti uransa menetettyään näön oikeasta silmästään glaukooman seurauksena.
Puckett on kuulunut Baseball Hall of Fameen vuodesta 2001. Hän joutui aktiiviuransa jälkeen negatiiviseen julkisuuteen häneen kohdistettujen ahdistelusyytösten myötä.
Kohonnut verenpaine johti aamulla 5. maaliskuuta 2006 rajuun aivoverenvuotoon. Hätäleikkaus osoittautui tehottomaksi, ja Puckett menehtyi Phoenixissa, Arizonassa seuraavana päivänä. Hän oli kuollessaan kihloissa.
Euskaltel-Euskadi
Euskaltel-Euskadi oli Baskimaassa 1994 perustettu ammattipyöräilytalli. Joukkue oli mukana ammattipyöräilyn korkeimmalla kilpailutasolla, UCI ProTourilla ja vakiovieras Ranskan, Espanjan ja Italian ympäriajoissa. Joukkueen pääsponsorit olivat Bilbaossa päämajaansa pitävä telekommunikaatioalan yritys sekä autonomisen Baskimaan aluehallinto.
Manageri Miguel Madariga oli kiertänyt kansallisia ja kansainvälisiä pyöräilykilpailuja, erityisesti Ranskan ympäriajon Pyreneiden-etappeja ja oli vaikuttunut baskikannattajien innosta sekä omistautumisesta. Madariaga päätti perustaa Baskimaahan oman ammattilaisjoukkueen edistämään nuorten baskiajajien kehitystä. Euskaltel-Euskadi sai alkunsa vuoden 1994 ensimmäisenä päivänä. Vasta viimeisenä toimintavuotena 2013 talliin pääsi myös muita kuin baskitaustaisia pyöräilijöitä.
Aiheesta muualla
thumb|left|200px|Euskatel-Euskadi -tallin ajaja Aketza Peña Iza HEW Cyclassic -kilpailussa vuonna 2005
Bernard Mabula
Bernard Mabula (1920 – 24. helmikuuta 2007) oli tansanialainen roomalaiskatolinen piispa. Hänet vihittiin papiksi 15. elokuuta 1952 ja nimitettiin Taboran arkkihiippakunnan vihkipiispaksi sekä Fidoloman titulaaripiispaksi 9. tammikuuta 1969. Piispaksi vihkiminen seurasi 4. toukokuuta. Pääkonsekraattorina toimi Marc Mihayo, jota avustivat Charles Msakila ja Renatus Lwamosa Butibubage.
Mabula sai 25. maaliskuuta 1972 nimityksen Singidan hiippakunnan piispaksi, jona hän toimi, kunnes jäi eläkkeelle 19. huhtikuuta 1999.
Pikku-Molli
Pikku-Molli, tai myös Mallilammi , on Pirkanmaalla Kuhmoisten Poikuskulmalla sijaitseva lampi.
Maantietoa
Lammen pinta-ala on 1,9 hehtaaria ja se on 300 metriä pitkä ja 150 metriä leveä. Se sijaitsee Hirvivuoren ympäristön pienialaisella ylänköalueella. Pikku-Molli jää Venhottoman ja Hirvijärven väliin. Lammella ei ole kartan mukaan saaria. Sen rantaviivan pituus on 800 metriä ja sen rannat ovat pääosin soistunutta metsämaata. Rannassa on kaksi vapaa-ajan asuntoa, joille tulee tiet Poikuskulman ja Kylämän väliseltä kylätieltä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Lammen vedenpinnan korkeus on 137,8 metriä mpy. Siihen ei ole johdettu ojia ja kun sen laskuoja laskee Venhottomaan, muodostuu sen pudotukseksi 11,0 metriä.
Historiaa
Vuoden 1965 peruskartassa lammen nimi oli Mallilammi. Silloin lampi oli lähes kauttaaltaan peltojen ympäröimä. Vuoden 1986 peruskartassa peltoa oli enää lammen itärannalla.
Desiderius Rwoma
Desiderius Rwoma (s. 8. toukokuuta 1947) on tansanialainen roomalaiskatolinen piispa. Hänet vihittiin papiksi 28. heinäkuuta 1974 ja nimitettiin Singidan hiippakunnan piispaksi 19. huhtikuuta 1999. Piispaksi vihkiminen seurasi 11. heinäkuuta. Pääkonsekraattorina toimi Polycarp Pengo, jota avustivat Mario Epifanio Abdallah Mgulunde ja Bernard Mabula.
Alex Rider & pelikuningas
Alex Rider & pelikuningas on brittiläisen Anthony Horowitzin kirjoittama nuortenkirja. Se on Alex Rider -sarjan neljäs osa.
Juoni
Alex Rider on lomailemassa ystävänsä Sabinan vanhempien loma-asunnolla Etelä-Ranskassa, kun isäntäväen asunnossa tapahtuu räjähdys ja Sabinan lehtimies-isä loukkaantuu vakavasti. Alex haluaa ottaa selvää oudosta tapahtumasta, mutta tällä kertaa M16 ei halua sekaantua asiaan. Alexin on siis toimittava yksin, mutta onneksi Smithers muistaa häntä lisävarustepaketilla. Alex saa selville yhtä ja toista, mutta kaikki tuntuu johtavan uutteran hyväntekeväisyystähden, tunnetun liikemiehen ja suositun poplaulaja Damian Crayn jäljille. Miehen tällä hetkellä suurin hanke on Gameslayer, joka näyttää muuttuvan joksikin ihan muuksi kun kansan rakastamaksi peliksi.
Libanonin kansalliskirjasto
Libanonin kansalliskirjasto on vuonna 1921 perustettu Libanonin kansalliskirjasto, joka toimii Beirutissa. Kirjaston toiminta kärsi merkittävästi vuosien 1975–1991 sotatoimista Libanonissa. Kirjasto suljettiin vuonna 1979 Libanonin hallituksen päätöksellä ja muutamaa vuotta myöhemmin kokoelmat varastoitiin. Vuonna 1999 käynnistettiin jälleenrakennus- ja kunnostushanke, jonka tarkoituksena on ollut palauttaa kansalliskirjasto kansakuntaa palvelevaksi kulttuurilaitokseksi.
Selkäjärvi (Kuhmoinen)
Selkäjärvi on Pirkanmaalla Kuhmoisten Poikuskulmalla sijaitseva järvi.
Maantietoa
Järven pinta-ala on 8,0 hehtaaria ja se on 650 metriä pitkä ja 250 metriä leveä. Se sijaitsee Hirvivuoren ympäristön pienialaisella ylänköalueella. Järvi jää Venhottoman itäpuolelle. Järvellä on kartan mukaan yksi saari, joka on rannan tuntumassa oleva luoto. Järven rantaviivan pituus on 1,8 kilometriä ja sen rannat ovat metsämaata, joka on paikoitellen soistunutta. Järvi on autio, mutta metsäautotiet ohittavat sen eteläpuolelta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Järven vedenpinnan korkeus on 136,9 metriä mpy. Siihen on johdettu viisi suo-ojaa, jotka tuovat kuivatusvesiä esimerkiksi koillispuolen Loukkusuolta. Eteläisen ojan valuma-alueeseen kuuluvat Mustikko, Karhujärvi ja Salmijärvi. Sen laskuoja vaikuttaa luontaiselta ja siinä on monia mutkia. Oja laskee läheiseen Venhottomaan, ja sen pudotus on 10,1 metriä.
Lauri Pajuniemi
Lauri Pajuniemi (s. 12. syyskuuta 1999 Tampere) on suomalainen jääkiekkoilija, joka pelaa Ruotsin pääsarjassa SHL-joukkue Malmö Redhawksissa. Pajuniemi on pelipaikaltaan oikea laitahyökkääjä. Hän laukoo oikealta.
Seuraura
Pajuniemi syntyi Tampereella, mutta hän muutti perheineen omien sanojensa mukaan 1-2 kuukauden ikäisenä Lahteen ja sieltä edelleen kahdeksankuukautisena Turkuun. Pajuniemi aloitti jääkiekkoilun 7-vuotiaana Turun Palloseurassa. Hän ylsi kaudella 2014–2015 C-nuorten SM-karsinnoissa joukkueensa sisäisen piste-, maali- ja syöttöpörssin voittoon tehoilla 10+12=22. C-nuorten SM-sarjan pudotuspeleissä Pajuniemi oli TPS:n paras maalintekijä kolmella osumallaan. Hänet valittiin kauden päätteeksi sarjan tähdistökentälliseen. Kaudella 2015–2016 Pajuniemi voitti koko B-nuorten SM-sarjan pistepörssin sekä oli TPS:n paras pistemies ja maalintekijä tehoilla 28+48=76. Hänet palkittiin tämän myötä Matti Hagman -palkinnolla. Pajuniemeä enemmän tehopisteitä sarjassa on yhden kauden runkosarjassa tehnyt vain Eeli Tolvanen (84 tehopistettä) kaudella 2014–2015. Hänet valittiin kauden päätteeksi B-nuorten SM-sarjan ensimmäiseen tähdistökentälliseen.
New York Rangers varasi Pajuniemen viidennellä kierroksella 132. pelaajana NHL:n varaustilaisuudessa 2018. Kaudella 2018–2019 hän teki SM-liigassa 44 runkosarja- ja neljässä playoff-ottelussa tehot 5+8=13. Pajuniemi pelasi kauden aikana myös yhden ottelun lainalla Mestis-joukkue TUTO Hockeyssa lokakuussa 2018. Huhtikuussa 2019 hän teki TPS:n kanssa kaksivuotisen jatkosopimuksen.
Kaudella 2019–2020 Pajuniemi teki läpimurron SM-liigan huipulle. Hän voitti tehoilla 26+14=40 TPS:n sisäisen maalipörssin ja Pajuniemi jakoi sisäisen pistepörssin voiton Ilari Filppulan kanssa. Hän sivusi myös 13 osumallaan seuran kaikkien aikojen yhden kauden ylivoimamaaliennätystä, joka on Layne Ulmerin hallussa kaudelta 2006–2007. Pajuniemi jakoi koko SM-liigan maalipörssin kolmannen sijan Ilveksen Eemeli Suomen kanssa. Hän teki liigauransa ensimmäisen kypärätempun 18. joulukuuta 2019 vieraissa Mikkelin Jukureita vastaan. Pajuniemen ensimmäinen osuman syntyi ylivoimalla ja kolmas jäi TPS:n 4–5-voittoon päättyneen ottelun ratkaisumaaliksi. Hän sai ottelussa myös syöttöpisteen oltuaan kakkossyöttäjänä Markus Nurmen tekemään maaliin. Timo Palosaari valitsi Pajuniemen ottelun Alumnien tähtien ykköstähdeksi. Hän vahvisti TPS:ää kauden aikana myös Spengler Cupissa. Joukkueen jäätyä ilman pudotuspelipaikkaa SM-liigassa Pajuniemi vahvisti TPS:n A-nuoria pudotuspeleissä.
Alkukaudella 2020–2021 Pajuniemi oli muutaman viikon sivussa, kun hän sai reisivamman törmättyään Lukon Anrei Hakulisen kanssa. Pajuniemi teki lopulta runkosarjassa 48 ottelussa tehot 22+16=38, joilla hän oli TPS:n toiseksi paras maalintekijä ja Pajuniemi jakoi sisäisen pistepörssin kolmannen sijan Ruslan Ishakovin kanssa. Hän jakoi koko SM-liigan maalipörssin kuudennen sijan KooKoon Ahti Oksasen kanssa. Pudotuspeleissä Pajuniemi teki 13 ottelussa tehot 4+4=8. Hän voitti kauden päätteeksi SM-hopeaa.
Huhtikuussa 2021 Pajuniemi teki New York Rangersin kanssa kaksivuotisen NHL-tulokassopimuksen. Hän pelasi kauden 2021–2022 kokonaan AHL-joukkue Hartford Wolf Packissa, jossa Pajuniemen tulokaskausi toi 51 runkosarjaottelussa tehot 13+13=26. Pajuniemi nostettiin runkosarjan aikana kahdesti Rangersin varapelaajien ns. "taksiryhmään". Kesken pudotuspelien toukokuussa 2022 seura nosti hänet NHL-joukkueensa harjoitusvahvuuteen loukkaantumisten varalta, mutta Pajuniemi ei kuitenkaan saanut peliaikaa.
Syksyn 2022 harjoitusleirin päätteeksi Rangers lähetti Pajuniemen taas Hartford Wolf Packin AHL-joukkueeseen.
Maajoukkueura
Pajuniemi pelasi alle 18-vuotiaiden Ivan Hlinkan muistoturnauksessa vuonna 2016. Yhteensä hän on pelannut kaksi nuorten ja 18 poikien maaottelua. Suomen A-maajoukkueessa Pajuniemi on pelannut kolme ottelua ilman tehopisteitä. Hän sai tililleen ensimmäisen A-maaottelunsa Beijer Hockey Gamesin Helsingin jäähallissa pelatussa avausottelussa 6. helmikuuta 2020 Venäjää vastaan. Pajuniemi merkittiin Suomen extrahyökkääjäksi, mutta hän jäi kuitenkin ilman peliaikaa. Pajuniemi sai ensimmäiset peliaikansa A-maajoukkueessa seuraavassa ottelussa 8. helmikuuta 2020 Tukholman Globenissa Tšekkiä vastaan. Hänet merkittiin Suomen kolmosketjun vasempaan laitaan Arttu Ilomäen ja Joel Mustosen viereen.
Pelityyli
FinnProspects.com -sivuston Marco Bombinon mukaan Pajuniemi hallitsee kiekkoa ja mailaansa hyvin pienessäkin tilassa. Pajuniemi luo hyvin hyökkäyksiä ja antaa nopeita ja helppoja syöttöjä. Bombinon mukaan hän pelaa maltilla, on nopea, ketterä ja omaa korkean työmoraalin. Pajuniemellä on kuitenkin kehitettävää kokonaisvaltaisessa pelaamisessa ja hänen tulisi tehdä ajoittain nopeampia ratkaisuja. Pajuniemi menettää myös ajoittain kiekon puolustuspäässä.
Muuta
Pajuniemen pikkuveli Antti pelasi jääkiekkoa puolustajana B-junioriksi asti.
Wen Tianxiang
thumb|Wen Tianxiangin rintakuva Wen Tianxiang (文天祥, Wade-Giles: Wen T'ien-hsiang, 1236–1283) oli Eteläinen Song-dynastian oppinut ja ministeri. Häntä pidetään Kiinassa isänmaallisuuden ja uskollisuuden suurimpana symbolina ja hänen kirjoituksiaan opiskellaan edelleen kouluissa.
Wen syntyi 1236 Lulingissa (nyk. Ji’an), Jiangxissa. Vuonna 1256 hän oli keisarillisen virkatutkinnon ylin valvoja, rangaistusten ministeri, hallitsi Hunania ja Jiangxia ja saavutti viimein pääministerin aseman.
Vuonna 1278 hän lähti neuvottelemaan rauhaa etenevien Kublai-kaanin joukkojen kanssa, jotka vangitsivat hänet ja tarjosivat hänelle uudelleen pääministerin asemaa alaisuudessaan. Wen kieltäytyi ja pakeni Wenzhouhin, missä kokosi Song-dynastian joukot taisteluun. Hänet vangittiin kuitenkin Haifengin taistelun tappion jälkeen, ja määrättiin määräämään Song-dynastian joukot antautumaan, mistä Wen myös kieltäytyi ja kirjoitti runon joka päättyi sanoihin: "Onko kukaan kuolemalta turvassa / Jättäkää uskollinen sydämeni loistamaan historian lehdille."
Hän kärsi neljä vuotta mongolien vankilassa Dadussa ennen teloitustaan 1282. Vankeudessa hän kirjoitti kuuluisat teoksensa "Oikeamielisen hengen ylistys" (正气歌; Zhengqige) ja "Lingdingyangin ylitys." (过零丁洋).
Syster
Syster on ruotsalainen naisen etunimi, joka pohjautuu sukulaisuussuhdetta ilmaisevaan sanaan syster. Suomessa sitä vastaa nimi Sisko.
Systeriä on käytetty Ruotsissa virallisena etunimenä 1800-luvun alusta alkaen. Suosituimmillaan se oli 1800- ja 1900-luvun vaihteessa. Vielä 1980-luvulla Ruotsissa oli kirjoilla noin 4 000 Syster-nimistä henkilöä, mutta nykyään heitä on siellä enää alle 400.
Systerin miespuolinen vastine on Bror (’veli’).
Vääräjärvi (Kuhmoinen, Kylämä)
Vääräjärvi on Pirkanmaalla Kuhmoisten Poikuskulmalla sijaitseva järvi.
Maantietoa
Järven pinta-ala on 2,8 hehtaaria ja se on 350 metriä pitkä ja 150 metriä leveä. Se sijaitsee Hirvivuoren ympäristön pienialaisella ylänköalueella. Vääräjärvi sijaitsee Hirvivuoren kaakkoispuolella Hattujärven takana. Järvellä ei ole kartan mukaan saaria. Sen rantaviivan pituus on 950 metriä ja sen rannat ovat soistunutta metsämaata. Järven länsirannassa on peltopalsta entisen maatilan pihapiirissä. Sinne tulee metsäautotiet kahdelta suunnalta. Rannassa on vapaa-ajan asunto, jolle tulee tie etelästä yhdystieltä 3284.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Järven vedenpinnan korkeus on 144,6 metriä mpy. Sen eteläpäähän on johdettu ojia Arabiankorvesta saakka. Sillä ei ole karttaan merkittyä laskuojaa. Luonnossa laskuojana toimii viljelyssuon valtaoja, joka lähtee järven kaakkoiskulmasta samassa painaumassa olevan pienen lampareen (Mustalammi) kautta Hattujärveen ja siitä edelleen Hirvilammin kautta Hirvijärveen.
Historiaa
Vuoden 1965 peruskartassa Vääräjärven ympäristössä oli huomattavasti nykyistä enemmän peltoa. Vuoden 1986 peruskartassa peltoa oli enää järven länsi- ja pohjoispuolella.
Aleksandr Butlerov
Aleksandr Mihailovitš Butlerov (6. syyskuuta 1828 Tšistopol, Venäjän keisarikunta – 17. elokuuta 1886 Butlerovka, Venäjä) oli venäläinen kemisti, joka edisti kemian rakenteiden ymmärrystä erityisesti tautomeriaan liittyen.
Ura
Vuonna 1849 Kazanin yliopistoon liittynyt Butlerov omaksui ranskalaisten kemistien Auguste Laurentin ja Charles Frédéric Gerhardtin teoriat ja työskenteli uusien menetelmien parissa tunnettujen yhdisteiden syntetisoimiseksi sekä täysin uusien synteesien parissa. Butlerovista tuli Kazanin yliopiston apulaisprofessori vuonna 1851 ja Pietarin yliopiston professori vuonna 1868.
Vuonna 1861 Butlerov esitti käsityksensä kemiallisesta rakenteesta: molekyylin kemiallinen luonne määräytyy atomien lukumäärän ja tyypin lisäksi myös niiden rakenteen mukaan. Kahdella tai useammalla yhdisteellä voi olla sama alkuainekoostumus, mutta erilaiset ominaisuudet. Hän ennakoi ja osoitti isomeerien olemassaolon. Butlerov julkaisi tärkeitä tutkimuksia alifaattisista hiilivedyistä ja alkoholeista, tutki perin pohjin hiilivetyjen ja niiden derivaattien isomeria-suhteita. Näillä tutkimuksilla oli perustava merkitys orgaanisten aineitten sisäisestä koostumuksesta tehdyille teorioille. Vuonna 1866 hän syntetisoi isobutaanin. Kaksi vuotta myöhemmin hän havaitsi, että tyydyttymättömät orgaaniset yhdisteet sisältävät useita sidoksia.
Hiiliyhdistysten systematiikan Butlerov on esittänyt teoksessaan Lehrbuch der organischen Chemie.
Antananarivo
Maantiede
Antananarivo sijaitsee saaren keskiylängöllä, noin 1 470 metriä merenpinnan yläpuolella, ja on rakennettu kukkuloille. Kaupungin hallitsematon kasvu on aiheuttanut ongelmia veden- ja sähkönjakelussa. Sen liikenne on nykyään ruuhkautunutta.
Ilmasto
Antananarivossa on Köppenin ilmastoluokituksen mukaan lauhkea meri-ilmasto. Vuoden ympäri on melko lämmintä, marraskuusta maaliskuuhun on sateista ja muulloin on kuivaa. Vuoden keskilämpötila on noin 18 °C ja keskimääräinen sademäärä 1 320 millimetriä. Helmikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 15 °C. Sateisin kuukausi on tammikuu, jolloin sataa keskimäärin noin 300 millimetriä. Kesäkuussa on puolestaan kuivinta. Silloin keskimääräinen sadanta on 9 millimetriä.
Historia
Merinakuningas Andrianjaka valloitti nykyisen Antananarivon alueen 1610-luvulla ja perusti sen jälkeen Antananarivon kaupungin. Hän toi kaupunkiin tuhat sotilasta, mistä myös kaupungin nimi on tullut. Andrianampoinimerina siirsi 1700-luvun lopulla kuningaskuntansa pääkaupungin Ambohimangasta Antananarivoon. Valtakunnasta tuli pian yksi voimakkaimmista merinavaltakunnista, ja 1800-luvun aikana merinakuninkaat johtivat Antananarivosta saaren valloittamista.
Vuonna 1895 ranskalaiset valloittivat kaupungin. Kaupungista tehtiin Ranskan Madagaskarin pääkaupunki ja kuvernööriä varten rakennettiin palatsi. Palatsin nimi on nykyään Ambohitsorohitran palatsi ja sitä käyttää maan presidentti. Ranskan valtakaudella kaupunkia uudistettiin. Vuonna 1897 aloitettiin rautatien rakentaminen. Kaupungin monien kukkuloiden läpi kaivettiin tunneleita helpottamaan sisäistä liikennettä ja kaupunkia sähköistettiin. Kaupungin katuja päällystettiin ja sinne rakennettiin ranskalaistyylisiä bulevardeja. Väkiluvuksi saatiin vuoden 1950 väestönlaskennassa 175 000 asukasta. Vuonna 1955 avattiin yliopisto.
Vuoteen 1960 sijoittuvan itsenäistymisen myötä Antananarivosta tuli Madagaskarin tasavallan pääkaupunki. Vuonna 1972 kaupungissa tapahtuneet Rotaka-mellakat johtivat presidentti Philibert Tsirananan eroon. Madagaskarin poliittinen kriisi vuonna 2009 aiheutti kaupungissa mielenosoituksia.
Hallinto
Antananarivo on Madagaskarin pääkaupunki, ja se sijaitsee Analamangan alueella. Se muodostaa myös oman Antananarivo-Renivohitran piirikuntansa. Antananarivo on jaettu myös edelleen kuuteen arrondissementtiin. Kaupungin pormestari oli vuonna 2020 Naina Andriantsitohaina. Kaupunginvaltuusto ja pormestari valitaan yleisillä vaaleilla.
Talous
Kaupunki on Madagaskarin teollisuuden, kaupan ja liikenteen keskus, jossa on muun muassa tupakka-, paperi- ja elintarviketeollisuutta. Antananarivon ja Tamataven välinen noin 215 kilometrin pituinen rautatie valmistui vuonna 1913 ja on tärkeä liikenneväylä pääkaupungin ja itärannikon välillä. Ivaton kansainvälinen lentoasema sijaitsee noin 15 kilometrin päässä Antanarivon keskustasta.
Madagaskarin taloutta ovat 1970-luvulta vaivanneet toistuvasti talouskriisit ja nopea inflaatio. Tämä on kurjistanut Antananarivon keskiluokkaa, kun taas pieni eliitti on rikastunut huomattavasti. 75% kaupungin asunnoista on kytketty sähköverkkoon. Alle 25% kaupungin asukkaista on käytössään juokseva vesi ja viemäröinti.
Kilpirauhanen
thumb|250px|right|Kilpirauhanen sijaitsee kaulan etuosassa aataminomenan alapuolella. Kilpirauhanen on umpirauhasiin kuuluva rauhanen, joka sijaitsee ihmisellä heti aataminomenan alapuolella, kilpiruston lähellä henkitorven etupuolella. Kilpirauhanen tuottaa ja erittää laajalti aineenvaihduntaan ja kasvuun vaikuttavien kilpirauhashormonien lisäksi myös kalsitoniinia. Kalsitoniini osallistuu kalsiumin ja fosforin pitoisuuksien säätelyyn vaikuttamalla luuston solujen aktiivisuuteen ja munuaisten toimintaan. Kalsitoniinin tarkkaa merkitystä ei kuitenkaan tunneta.
Kilpirauhanen on varsin suuri umpirauhaseksi, aikuisella ihmisellä se painaa 15–30 grammaa. Kilpirauhaslohkojen normaali pituus on noin 4 cm ja leveys ja paksuus noin 2–2,5 cm. Kilpirauhanen on perhosenmuotoinen: lohkot siipinä ja kannas ruumiina.
Kilpirauhasen takapinnalla sijaitsee neljä parathormoni-nimistä lisäkilpirauhashormonia tuottavaa lisäkilpirauhasta.
Aivolisäke tuottaa talvella enemmän kilpirauhasen toimintaa kiihdyttävää TSH-hormonia, koska talvella tarvitaan enemmän kilpirauhashormonia.
Rauhasen rakenne
Kilpirauhanen koostuu pallomaisista rakkuloista. Rakkuloita reunustavat kuutio- tai lieriöepiteeliset follikulaarisolut, jotka pystyvät väkevöimään itseensä jodidi-ioneita (I−) verestä käytettäväksi kilpirauhashormonien tuotannossa. Rakkuloiden sisältö on hyytelömäistä kolloidia, joka toimii materiaalivarastona ja hormonien valmistusympäristönä. Kolloidi sisältää runsaasti tyreoglobuliinia, proteiinia, josta kilpirauhashormonit valmistetaan, sekä tyroperoksidaasientsyymiä, joka osallistuu kilpirauhashormonien valmistamiseen tyreoglobuliinista. Follikulaarisolujen ulkopinnalla on natrium–jodidi-symporttereita, jotka siirtävät jodi-ioneja soluun basaaliselta (hiussuonen puoleiselta) solukalvolta pitoisuusgradienttia vastaan.
Kilpirauhasessa on lisäksi parafollikulaarisia soluja eli C-soluja, jotka tuottavat ja erittävät kalsitoniinia. C-solut sijaitsevat rakkuloiden laidoilla kiinni tyvikalvon sisäpinnassa tai omina rykelminään follikkelien ulkopuolella. Niiden kalsitoniinintuotanto ja -eritys käynnistyy, kun veren kalsiumtaso nousee. Kalsitoniini vaikuttaa munuaisten distaalisten tubulusten soluihin vähentäen kalsiumin ja fosfaatin takaisinottoa virtsasta. Kalsitoniinin vaikutuksesta luuston luuta hajottavien osteoklastien toiminta hidastuu, jolloin luustosta vapautuu verenkiertoon vähemmän kalsiumia. C-solut ovat kehittyneet hermostopienan soluista.
Toiminta
Kilpirauhasen pääasiallinen tehtävä on tuottaa hormoneja:
Kilpirauhashormonien muodostus
Aivolisäkkeen erittämä tyreotropiini säätelee kilpirauhasen kykyä kerätä jodia ja lisää kilpirauhasessa tapahtuvaa hormonintuotantoa. Kilpirauhasen solut seostavat jodia muihin aineisiin, jolloin muodostuu kilpirauhashormonin esiastetta T4-hormonia sekä pieniä määria aktiivista kilpirauhashormonia trijodityroniinia (T3-hormoni). Kyseiset hormonit varastoituvat kilpirauhasen sisään niin sanotulle odotusalueelle. Kun solut tarvitsevat trijodityroniinia tai sen esiastetta, kilpirauhanen vapauttaa niitä verenkiertoon.
Maksa, munuaiset ja muut kudokset tuottavat suurimman osan elimistön tarvitsemasta T3-hormonista dejodinoimalla kilpirauhasen tuottamaa tyroksiinia Vain osa kudosten muodostamasta T3-hormonista on elimistölle käyttökelpoista lopun koostuessa  T3-hormonin vaikuttamattomasta muodosta eli käänteisestä T3 hormonista (rT3).
Kilpirauhasen vaikutus elintoimintoihin
Verenkiertoon siirtynyt trijodityroniini (T3-hormoni) päätyy kehon kudoksiin, joissa se säätelee niiden solujen aineenvaihduntaa. Elimistölle käyttökelpoinen trijodityroniini säätelee kasvua, energiankäyttöä, lämmöntuottoa ja lisääntymistä sekä suoliston immuunivasteita. Lisäksi se vaikuttaa vitamiinien, valkuaisaineiden, hiilihydraattien, rasvojen, elektrolyyttien ja veden käyttöön. Kilpirauhashormonit saattavat myös muuttaa muiden hormonien ja lääkkeiden vaikutusta.
Sammakkoeläimillä kilpirauhasen toimintaa häiritsevä aine, kuten propyylitiourasiili, voi estää nuijapäitä kehittymästä aikuisiksi sammakoiksi. Liian suuri määrä tyroksiinia taas voi aiheuttaa muodonmuutoksen liian varhain, jolloin sammakot jäävät tavallista pienemmiksi.
Ympäristön vaikutus kilpirauhasen toimintaan
Kilpirauhanen voi suurentua huomattavasti alueilla, joilla ravinnosta puuttuu tyroksiinin tuotannossa tarvittavaa jodia, ja endeemisen struuman aiheuttama turvonnut kaula voi olla hyvinkin yleinen. Jodisuola on halpa ja helppo keino lisätä jodia ruokavalioon. Myös kalat sisältävät jodia. Suomessa elintarviketeollisuus käyttää nykyisin jodipitoista suolaa, joten jodin puutetta ei enää esiinny yleisesti. Vegaaneilla jodin saanti ravinnosta on niukkaa ja riittämätöntä, ja siksi heidän on käytettävä ravintolisää.
Koska kilpirauhanen ei normaalisti ole kyllästetty jodilla, se on altis erilaisille ydinfission tuottamille radioaktiivisille jodin isotoopeille. Kun suuren ydinonnettomuuden tapahtuessa radioaktiivisia isotooppeja vapautuu ympäristöön, näiden ionien imeytyminen kilpirauhaseen voidaan – teoriassa – ehkäistä tyydyttämällä imeytymismekanismi suurella määrällä ei-radioaktiivista jodia, esimerkiksi joditableteilla. Biologian tutkijat tekevät jodiyhdisteitä tähän tarkoitukseen, mutta yleensä yhdisteitä ei ole riittävästi varastossa onnettomuuden varalta, eikä niitä jaeta asianmukaisesti onnettomuuden jälkeen. Yksi seuraus Tšernobylin onnettomuudesta oli kilpirauhassyövän lisääntyminen onnettomuutta seuranneina vuosina.
Korkea veren lyijypitoisuus (lyijymyrkytys) saattaa vaikuttaa kilpirauhasen fysiologiaan. Riskiä esimerkiksi Suomessa ei ole, koska lyijyn käyttö on kielletty maaleissa ja bensiinissä jo vuosikymmeniä sitten. Eräässä lampailla tehdyssä tutkimuksessa lyijyasetaatin annostelu lampaille matalalla annoksella 5 mg/kg/vuorokausi kahdeksan viikon aikana johti kilpirauhasen vajaatoimintaan, huomattavan pieniin tyreotropiinin (TSH) ja pieniin T3- ja T4-pitoisuuksiin. Tyreotropiinin taso pieneni noin kuudesosaan ja T3- ja T4-hormonien tasot noin puoleen. .
Kilpirauhasen sairaudet
Naisilla esiintyy hormonaalisista syistä 4–5 kertaa miehiä enemmän kilpirauhasen autoimmuunisairauksia.
Yleisimmät kilpirauhasen sairaudet ovat:
Tyreoidiitti on kilpirauhasen tulehdustilojen yleisnimitys.
Historia
Kilpirauhasen tunnisti ensimmäisenä anatomisti Thomas Wharton vuonna 1656. (Whartonin tiehyt on nimetty hänen mukaansa.) Tyroksiini tunnistettiin vasta 1800-luvulla.
Kilpirauhasen verenkierto
Kilpirauhaselle tuo verta kaksi valtimoa: ylempi ja alempi kilpirauhasvaltimo. Parilla prosentilla väestöstä on myös kolmas valtimo, alin kilpirauhasvaltimo. Kilpirauhasesta vie verta pois kolme suurta laskimoa: ylin, keskimmäinen ja alin kilpirauhaslaskimo.
Waco
Waco on kaupunki Texasissa, Yhdysvalloissa. Se on McLennanin piirikunnan hallintokeskus. Kaupungissa asui 138 486 ihmistä vuonna 2020.
11. toukokuuta 1953 Wacoa runteli tuhoisa tornado, jossa sai surmansa 114 ihmistä.
Baylorin yliopisto sijaitsee Wacossa. Kaupunkia palvelee Wacon paikallinen lentoasema (IATA: ACT, ICAO: KACT).
Väestö
Kaupungin asukkaista 43 prosenttia on valkoisia, 32,1 prosenttia latinalaisamerikkalaisia ja 20,9 prosenttia mustia. 25,1 prosenttia puhuu myös muita kieliä kuin englantia. 91,5 prosenttia asukkaista on Yhdysvaltain kansalaisia. Kaupungin väestön keski-ikä on 28,6 vuotta.
Marcelinho Paraíba
Marcelo dos Santos eli Marcelinho Paraíba (s. 17. toukokuuta 1975 Campina Grande, Paraíba, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän pelaa brasilialaisessa Sport Club do Recifessä.
Dragostea din tei
Dragostea din tei (ääntäminen romaniaksi: ) on moldovalaisen O-Zone-yhtyeen menestynein single. Romanian kielellä laulettu kappale nousi singlelistojen kärkeen monissa Euroopan maissa, ja siitä tuli vuoden 2004 kesähitti.
Ranskassa single oli listakärjessä 15 viikkoa ja Saksassa 14. Lisäksi kappale sijoittui ykköseksi muun muassa Itävallassa, Tanskassa, Alankomaissa, Irlannissa, Norjassa ja Sveitsissä. Suomessa single sijoittui parhaimmillaan toiselle sijalle, ja Britanniassa se oli sijalla kolme.
19-vuotias yhdysvaltalainen Gary Brolsma julkaisi vuonna 2004 Newgrounds-sivustolla videon nimeltä Numa Numa, jossa hän tanssii tuolissaan musiikin tahdissa ja on laulavinaan kappaletta. Brolsma sai videon takia lisänimen Numa Numa Guy. Hänet kutsuttiin Good Morning America -ohjelmaan, ja The New York Times kirjoitti hänestä.
Romanialainen laulaja Haiducii on tehnyt kappaleesta oman versionsa. Suomalainen laulaja Frederik on tehnyt ”Dragostea din tei” -kappaleesta suomalaisen version nimellä ”Kumimies”. Rap-artisti T.I.:n single ”Live Your Life” (feat. Rihanna) on samplattu ”Dragostea din tei” -kappaleesta.
Alleyway
Alleyway on Nintendon julkaisema toimintapeli, joka julkaistiin Japanissa 21. huhtikuuta 1989 GameBoylle. Peli julkaistiin myöhemmin myös Nintendo 3DS:n Virtual Consolelle.
Pelaaminen
Peli on Arkanoidin ja Breakoutin tyylinen peli.
Pelissä käytetään alusta suuntaamaan energiapallo kohti tulevaa ruudukkoa päin tarkoituksena heikentää tai tuhota ne. Peli jatkuu kunnes koko kenttä on tyhjennetty.
Pelissä on kolmen tason välein Mario-teemaisia bonus-tasoja.
Vastaanotto
Mikrobitin Jukka Tapanimäki antoi pelille 70 pistettä sadasta.
High Times: Singles 1992–2006
High Times: Singles 1992–2006 on brittiläisen musiikkiyhtye Jamiroquain kokoelma-albumi. Albumi julkaistiin 6. marraskuuta 2006 Britanniassa ja 8. marraskuuta Japanissa. Albumin sisältö muodostuu Jamiroquain vanhoista kappaleista ja kahdesta uudesta kappaleesta, jotka ovat "Runaway" ja "Radio."
Konni Zilliacus (nuorempi)
Konni Zilliacus (13. syyskuuta 1894 – 6. heinäkuuta 1967) oli Britannian työväenpuolueen vasemmistosiiven poliitikko, joka toimi kansanedustajana maan alahuoneessa vuosina 1945–1950 ja 1955–1967. Zilliacus oli isänsä puolelta suomalainen ja äitinsä puolelta amerikkalainen.